**საბანკო კრედიტის ხელშეკრულება №000000.000**

წინამდებარე ხელშეკრულება დადებულია **2023 წლის 01 იანვარს,** ქალაქ თბილისში, ერთი მხრივ, **სს** **„ხალიკ ბანკი საქართველო“-ს** (საიდენტიფიკაციო ნომერი: 205236537, იურიდიული მისამართი: საქართველო, ქ. თბილისი, მ. კოსტავას ქ. N74, შემდგომში - **„ბანკი“**; საქართველოს ეროვნულ ბანკში ლიცენზირების ფორმა - კომერციული ბანკი),  რომელსაც წარმოადგენს გენერალური დირექტორის მინდობილი პირი **სახელი გვარი (პ/ნ 00000000000)**, (მინდობილობა, დამოწმებული 00.00.2023 წელს, ნოტარიუსის სახელი გვარი  მიერ, სანოტარო მოქმედების რეგისტრაციის №----)

მეორე მხრივ, **სახელი გვარი (პ/ნ 00000000000,** მისამართი: საქართველო, -------------------) შორის(შემდგომში - **,,მსესხებელი“);**

შემდგომში **ბანკი** და **მსესხებელი** ერთად იწოდებიან როგორც **„მხარეები“**, და თითოეული ცალ-ცალკე მოხსენიებულია როგორც - **„მხარე“**

**მუხლი 1. ხელშეკრულების საგანი**

* 1. ბანკი მსესხებლის სასარგებლოდ გასცემს კრედიტს **X (სიტყვიერად) ლარის/აშშ დოლარის/ევროს** ოდენობით (შემდგომში - **,,კრედიტი’’**), წინამდებარე ხელშეკრულებისა და ბანკში მოქმედი ტარიფებისა და წესების შესაბამისად.

**მუხლი 2. დაკრედიტების პირობები**

* 1. ბანკი მსესხებელზე გასცემს კრედიტს მისი უზრუნველყოფადობის, ვადიანობის, დაბრუნებადობისა და სასყიდლიანობის პირობით.
  2. კრედიტის ტიპი: **ანაბრით უზრუნველყოფილი სამომხმარებლო კრედიტი**
  3. კრედიტის ვადა: **00.00.20XXწ.-მდე.**
  4. საკრედიტო ხელშეკრულების მოქმედების ვადა: **00.00.20XXწ.-მდე.**
  5. მსესხებლის მიერ გადასახდელი მთლიანი თანხის ოდენობა: **X (სიტყვიერად) ლარი/აშშ დოლარი/ევრო**
  6. კრედიტის საპროცენტო განაკვეთის ტიპი: **ცვლადი**
  7. კრედიტის წლიური საპროცენტო განაკვეთი: **X% (სიტყვიერად)**
  8. კრედიტის ეფექტური საპროცენტო განაკვეთი: **X% (სიტყვიერად)**

კრედიტის ეფექტური საპროცენტო განაკვეთის გამოთვლაში გათვალისწინებულია ის დაშვება, კრედიტის საპროცენტო განაკვეთის ოდენობა უცვლელია ხელშეკრულების მოქმედების განმავლობაში

2.91. ლარის შესაძლო 15%-იანი წლიური გაუფასურების შემთხვევაში კრედიტის ეფექტური საპროცენტო განაკვეთი: **X%**

* 1. კრედიტის გაცემასთან დაკავშირებული ფინანსური ხარჯები (ხარჯები რომლებიც გამოყენებული იქნა კრედიტის ეფექტური საპროცენტო განაკვეთის გამოთვლაში):
* განაღდების საკომისიო ბანკის სერვისცენტრებიდან/ბანკომატიდან: **X ლარი/აშშ დოლარი/ევრო**
* კრედიტის გაცემის/ორგანიზების საკომისიო: **X ლარი/აშშ დოლარი/ევრო**
  1. წინამდებარე ხელშეკრულების შესაბამისად მსესხებელი ბანკს უხდის შემდეგ საკომისიოებს:

1. კრედიტის გაცემისათვის - გაცემული კრედიტის ოდენობის **X%**
2. მსესხებლის ინიციატივით დაკრედიტების პირობების ცვლილებების საკითხების განხილვისათვის (უზრუნველყოფის საგნის შეცვლა, კრედიტის პროლონგაცია, საპროცენტო განაკვეთის შეცვლა) - კრედიტის დარჩენილი ძირითადი თანხის **X%,** რომელიც ექვემდებარება გადახდას ხელშეკრულებაში შესაბამისი ცვლილებების ხელმოწერის მომენტისათვის.
   1. ამ ხელშეკრულების ხელმოწერა არ გულისხმობს ბანკის მიერ მსესხებლისთვის კრედიტის თანხით ან მისი ნაწილით სარგებლობის უფლების მინიჭებას, კრედიტის ფაქტობრივ გაცემამდე, ბანკი უფლებამოსილია ყოველგვარი დასაბუთების გარეშე უარი განუცხადოს მსესხებელს კრედიტის თანხით ან მისი ნაწილით სარგებლობაზე.
   2. ბანკი გასცემს მსესხებელზე კრედიტს ბანკში გახსნილ მსესხებლის საბანკო ანგარიშზე კრედიტის თანხის ჩარიცხვის გზით.
   3. კრედიტის გაცემის თარიღად ითვლება მსესხებლის ანგარიშზე თანხის ჩარიცხვის თარიღი. კრედიტის დაბრუნების თარიღად ითვლება მსესხებლის სასესხო ანგარიშზე მოცემული დავალიანების დაფარვაზე ოპერაციის ასახვის თარიღი. კრედიტის თანხის გაცემის და დაბრუნების თარიღად სრული მოცულობით ითვლება ერთი დღე, ამასთან წელიწადი განისაზღვრება 365 (სამასსამოცდახუთი) დღით. კრედიტით სარგებლობაზე საპროცენტო სარგებელის დარიცხვა ხდება კრედიტის ძირითადი თანხის დავალიანების ფაქტიურად დარჩენილ ოდენობაზე.
   4. კრედიტის თანხის დაბრუნება და კრედიტით სარგებლობისათვის დარიცხული საპროცენტო სარგებლის გადახდა ხორციელდება მსესხებლის მიერ, კრედიტის დაფარვის გრაფიკით (შემდგომში - „დაფარვის გრაფიკი“) განსაზღვრულ ვადებში და ოდენობით, შემდეგი რიგითობით:
3. პირველ რიგში ხდება კრედიტით სარგებლობისათვის დარიცხული საპროცენტო სარგებლის დაფარვა;
4. მეორე რიგში იფარება კრედიტის ძირითადი თანხა;

ბანკი უფლებამოსილია დამოუკიდებლად განსაზღვროს და განახორციელოს დაფარვის სხვა რიგითობა.

* 1. წინამდებარე ხელშეკრულებაზე ხელმოწერით, მსესხებელი აცხადებს უპირობო თანხმობას დაფარვის გრაფიკთან დაკავშირებით, რომელიც შედგენილი იქნება ბანკის მიერ კრედიტის გაცემის დღეს და წარედგინება ხელმოსაწერად მსესხებელს, აგრეთვე დაფარვის გრაფიკებთან დაკავშირებით, რომლებიც შემდგომში იქნება წარდგენილი ბანკის მიერ, კრედიტის ვადაზე ადრე ნაწილობრივი დაფარვის და/ან კრედიტის საპროცენტო განაკვეთის ცვლილების შემთხვევაში, წინამდებარე ხელშეკრულების შესაბამისად.
  2. იმ შემთხვევაში, თუ კრედიტის ძირითადი თანხის დაფარვის და/ან საპროცენტო სარგებლის გადახდის თარიღი ემთხვევა უქმე ან სადღესასწაულო დღეს, მაშინ კრედიტის ძირითადი თანხის დაფარვა და/ან საპროცენტო სარგებელის გადახდა ხორციელდება უქმე ან სადღესასწაულო დღის უახლოეს მომდევნო სამუშაო დღეს.
  3. იმ შემთხვევაში, თუ მოხდება საკრედიტო ბაზარზე არსებული საპროცენტო განაკვეთების ცვლილება არანაკლებ 5 პროცენტული პუნქტისა ან/და ბანკის საკრედიტო პროდუქტების ღირებულება მნიშვნელოვნად შეიცვლება, ისე რომ მსესხებლის სასარგებლოდ გაცემული კრედიტი შესაძლოა ზარალიანი აღმოჩნდეს ბანკისთვის ან/და საფრთხე შეუქმნას ბანკის ფინანსურ სტაბილურობას, ბანკი უფლებამოსილი იქნება ცალმხრივად გაზარდოს კრედიტის საპროცენტო განაკვეთი. აღნიშნული ცვლილების შესახებ ბანკი შეატყობინებს მსესხებელს ცვლილებამდე არანაკლებ 2 (ორი) თვით ადრე, ხელშეკრულებით გათვალისწინებული კომუნიკაციის საშუალებით.
  4. იმ შემთხვევაში, თუ მსესხებელი არ დაეთანხმება ამ ხელშეკრულების 2.17. პუნქტის საფუძველზე ბანკის მიერ საპროცენტო განაკვეთის გაზრდას, იგი ვალდებული იქნება ბანკის შეტყობინების მიღებიდან 10 (ათი) კალენდარული დღის განმავლობაში სრულად დაფაროს ბანკის მიერ მსესხებელზე გაცემული კრედიტი. მსესხებლის მიერ ამ ვალდებულების დროულად შეუსრულებლობის შემთხვევაში, მსესხებელი ვალდებული იქნება საპროცენტო სარგებელი გადაიხადოს გაზრდილი განაკვეთის მიხედვით.
  5. მხარეები შეთანხმდნენ და აიღეს ვალდებულება მასზედ, რომ მოცემულ საკითხში უთანხმოება (მათ შორის მსესხებლის მხრიდან შენიშვნების გამოთქმა ან შესაბამისი მოთხოვნით სასამართლოში მიმართვა), გავლენას არ იქონიებს მსესხებლის მიერ წინამდებარე ხელშეკრულებით ნაკისრი ვალდებულებების შესრულებაზე, რომელიც გულისხმობს ბანკისათვის საპროცენტო სარგებლის გადახდას ბანკის მიერ შეცვლილი საპროცენტო განაკვეთით, ამ ცვლილების ძალაში შესვლის დღიდან.
  6. კრედიტის თანხისა და/ან საპროცენტო სარგებლის ვადაგადაცილებული დავალიანების წარმოქმნის შემთხვევაში, პირგასამტეხლოს დარიცხვა იწყება აღნიშნული თანხის ვადაგადაცილებული დავალიანების ანგარიშზე ასახვის მომენტიდან მსესხებლის მიერ ვადაგადაცილებული დავალიანების სრულად დაფარვის თარიღამდე.
  7. კრედიტის თანხის და საპროცენტო სარგებელის დაფარვაზე ვადაგადაცილებული დავალიანების წარმოქმნის შემთხვევაში, ბანკის მიერ მსესხებლის საბანკო ანგარიშებიდან ამოღებული ან თავად მსესხებლის მიერ გადახდილი თანხები ბანკის მიერ მიმართული იქნება დავალიანების დასაფარად შემდეგი თანმიმდევრობით:

1) ბანკის მიერ კრედიტის ძირითადი თანხის, კრედიტის საპროცენტო სარგებელის, პირგასამტეხლოს თანხის დასაფარად ვალდებულებათა შესრულებისათვის გაწეული ხარჯების თანხა;

2) პირგასამტეხლოს/საკომისიოს თანხები;

3) საპროცენტო სარგებელი;

4) კრედიტის ძირითადი თანხა.

ბანკი უფლებამოსილია დამოუკიდებლად განსაზღვროს და ცალმხრივად შეცვალოს წინამდებარე პუნქტით განსაზღვრული დაფარვის რიგითობა.

* 1. წინამდებარე ხელშეკრულებით მსესხებლის მიერ ნაკისრი ვალდებულებების ჯეროვნად შესრულება უზრუნველყოფილია:
* საბანკო ანაბრის (დეპოზიტის) გირავნობით
  1. წინამდებარე ხელშეკრულებით განსაზღვრული კრედიტის დაფარვის ვადების პროლონგირება შესაძლებელია განხორციელდეს ბანკის უფლებამოსილი ორგანოს გადაწყვეტილების საფუძველზე, წინამდებარე ხელშეკრულებაზე დამატებითი შეთანხმების დადების გზით.
  2. მსესხებელი ინფორმირებულია და მისთვის ცნობილია, რომ:
     1. ბანკი შეაგროვებს/დაამუშავებს მსესხებლის შესახებ ყველა იმ საკრედიტო/არასაკრედიტო და სხვა რელევანტურ ინფორმაციას, რომელიც დაკავშირებულია საკრედიტო საინფორმაციო ბიუროსათვის (სს საკრედიტო საინფორმაციო ბიურო კრედიტინფო საქართველო (ს/ნ 204470740) ან ნებისმიერი სხვა მსგავსი ფუნქციის მქონე სუბიექტი) ინფორმაციის მიწოდებასთან და ინფორმაციის მიღებასთან საქართველოს კანონმდებლობით გათვალისწინებული წესითა და პირობებით. წინამდებარე ინფორმაცია მუშავდება მსესხებლის გადამხდელუნარიანობის ანალიზის მიზნისათვის და ხელმისაწვდომი იქნება საკრედიტო საინფორმაციო ბიუროში ჩართული მომხმარებლებისათვის კანონმდებლობით დადგენილი წესით (სესხის გამცემი ორგანიზაციები და ინფორმაციის მიმღები/მიმწოდებელი პირები).
     2. მსესხებლის მოთხოვნის შემთხვევაში, მონაცემთა დამმუშავებელი ვალდებულია გაასწოროს, განაახლოს, დაამატოს, დაბლოკოს, წაშალოს ან გაანადგუროს მონაცემები, თუ ისინი არასრულია, არაზუსტია, არ არის განახლებული, ან თუ მათი შეგროვება და დამუშავება განხორციელდა კანონის საწინააღმდეგოდ.
     3. საკრედიტო საინფორმაციო ბიუროსათვის გადასაცემი და მისგან მისაღები ინფორმაცია, ყოველგვარი შეზღუდვის გარეშე, მოიცავს (მაგრამ არ შემოიფარგლება): მსესხებლის საიდენტიფიკაციო მონაცემებს, მიმდინარე საკრედიტო/სასესხო თუ სხვა სახის ფინანსური ვალდებულების წარმოშობის საფუძველს, მოცულობას, მიზნობრიობას, დარიცხულ საპროცენტო სარგებელს, მოქმედების ვადას, მსესხებლის მიერ საკრედიტო/სასესხო თუ სხვა სახის ფინანსურ ვალდებულებასთან დაკავშირებული გადახდების დროულობას, დავალიანების ნაშთს, ინფორმაციას უზრუნველყოფის საშუალებების შესახებ და სხვა ინფორმაციას, რომელიც განსაზღვრულია კანონმდებლობით ან/და ბანკსა და საკრედიტო საინფორმაციო ბიუროს შორის გაფორმებული ხელშეკრულებით.
  3. მხარეები თანხმდებიან, რომ ბანკის მიერ გაწეული ნებისმიერი ხარჯი, მათ შორის სასამართლო ხარჯები, საფოსტო/საკურიერო ხარჯები - ანაზღაურდება მსესხებლის მიერ.
  4. მსესხებელი აცხადებს თანხმობას ბანკის სრულ უფლებამოსილებაზე, წინამდებარე ხელშეკრულებიდან გამომდინარე მსესხებლის ნებისმიერი ფულადი ვალდებულების შესრულების მიზნით ბანკმა მსესხებლის ნებისმიერი საბანკო ანგარიშიდან უაქცეპტოდ, მსესხებლის თანხმობის გარეშე ჩამოწეროს ხელშეკრულებით გათვალისწინებული ყველა გადასახდელი (რაც მოიცავს, მაგრამ არ შემოიფარგლება: კრედიტის ძირითად თანხას, საპროცენტო სარგებელს, პირგასამტეხლოებს, საკომისიოებს, ასევე წინამდებარე ხელშეკრულებით გათვალისწინებულ ხარჯებს) ხოლო თუ გადასახდელი და ანგარიშზე რიცხული თანხა სხვადასხვა ვალუტაშია, ბანკი უფლებამოსილია თავად განახორციელოს კონვერტაცია გადახდის თარიღისათვის ბანკში მოქმედი კომერციული კურსით, ხოლო კონვერტაციის მომსახურების ღირებულება ასევე უაქცეპტოდ ჩამოწეროს მსესხებლის ანგარიშიდან, კონვერტირებული თანხა კი მიმართოს შესაბამისი გადასახდელის დასაფარად.
  5. ბანკის მხრიდან წინამდებარე ხელშეკრულების 3.2.7. პუნქტით გათვალისწინებული მოთხოვნის მიღების შემთხვევაში, მსესხებელი ბანკს უხდის საპროცენტო სარგებელს 2.7.პუნქტით გათვალისწინებული ოდენობით. მსესხებელი საპროცენტო სარგებელს უხდის ბანკს, მის მიერ შეტყობინებაში მითითებული თარიღიდან კრედიტის დავალიანების სრულად დაფარვის მომენტამდე.
  6. მხარეები თანხმდებიან, რომ მსესხებლის საბანკო ანგარიშ(ებ)ზე კრედიტის სრულად დასაფარად საკმარისი თანხის არსებობის შემთხვევაში, ავტომატურად არ მოხდება კრედიტის წინსწრებით დაფარვა და ამისათვის საჭიროა მსესხებლის შესაბამისი დავალება.
  7. კრედიტზე დარიცხული პროცენტის გადახდაზე საშეღავათო პერიოდის არსებობის შემთხვევაში, კრედიტის ვადაზე ადრე დაფარვის დროს იფარება კრედიტის გაცემის დღიდან მასზე დარიცხული და გადაუხდელი საპროცენტო სარგებელი, ძირითადი თანხა (მთლიანად ან ნაწილობრივ) და პირგასამტეხლოები.
  8. ბანკის მიმართ მსესხებლის ერთზე მეტი მიმდინარე დავალიანების არსებობის შემთხვევაში, როდესაც მსესხებლის საბანკო ანგარიშზე განთავსებული თანხა არ არის საკმარისი ერთზე მეტი ვადამოსული/ვადაგადაცილებული ვალდებულების სრულად შესასრულებლად, ყოველი ასეთი შემთხვევის დადგომისას, მსესხებელი უფლებამოსილია განცხადებით მიმართოს ბანკის ნებისმიერ ფილიალს/სერვისცენტრს და მოითხოვოს აღნიშნული ვალდებულებების შესრულება/დაფარვა მისთვის სასურველი თანმიმდევრობით. თუ მსესხებლის მიერ არ მოხდება ვალდებულებების დაფარვის რიგითობის არჩევა, ბანკის მიერ ვალდებულებათა დაფარვის პრიორიტეტულობა განისაზღვრება შემდეგი წესით: პირველ რიგში დაიფარება არაუზრუნველყოფილი ვალდებულება(ები), მეორე რიგში - უფრო დიდი მოცულობის ვალდებულება(ები).

1. **ბანკის უფლებები და მოვალეობები**
   1. **ბანკი ვალდებულია:**
      1. არ გაავრცელოს კონფიდენციალური ინფორმაცია, აგრეთვე ცნობები, რაც წარმოადგენს კომერციულ და/ან საბანკო საიდუმლოებას, გარდა შემთხვევებისა, რაც გათვალისწინებულია საქართველოს კანონმდებლობით და/ან წინამდებარე ხელშეკრულებით;
   2. **ბანკი უფლებამოსილია:** 
      1. მოსთხოვოს მსესხებელს წინამდებარე ხელშეკრულებით ნაკისრი ვალდებულებების შესრულება;
      2. დაფარვის გრაფიკის თანახმად, რომელიც შედგენილია ბანკის მიერ კრედიტის გაცემის დღეს, აგრეთვე გრაფიკისა, რომელიც შედგენილი იქნება კრედიტის ნაწილობრივი ვადამდელი დაფარვის შემთხვევაში, უაქცეპტო წესით ჩამოჭრას მსესხებლის საბანკო ანგარიშებიდან ფულადი სახსრები კრედიტის თანხის დასაფარად და საპროცენტო სარგებელის გადასახდელად დაფარვის გრაფიკის თანახმად;
      3. მსესხებლის დავალების თანახმად ამოიღოს მსესხებლის ანგარიშებიდან ფულადი თანხები კრედიტის თანხის დასაფარად და საპროცენტო სარგებელის გადასახდელად, დაფარვის გრაფიკის თანახმად;
      4. ცალმხრივად შეწყვიტოს მსესხებელთან საკრედიტო ურთიერთობა/წინამდებარე ხელშეკრულება და მოითხოვოს არსებული საკრედიტო (კრედიტის თანხა, საპროცენტო სარგებელი, პირგასამტეხლო და სხვა გადასახდელები - ასეთის არსებობის შემთხვევაში) და სხვა ვადადაუმდგარი ვალდებულებების სრულად, ვადაზე ადრე დაფარვა, იმ შემთხვევაში თუ დადგება ქვემოთ ჩამოთვლილთაგან ნებისმიერი რომელიმე გარემოება:
2. მსესხებელი დაარღვევს წინამდებარე ხელშეკრულებით ნაკისრ რომელიმე ვალდებულებას;
3. არ შესრულდება ან არაჯეროვნად შესრულდება ბანკის მიერ მსესხებლისათვის წაყენებული რომელიმე წინაპირობა, დამატებითი პირობა და/ან მოთხოვნა;
4. წარმოიქმნება ვადაგადაცილება კრედიტის თანხის და/ან საპროცენტო სარგებლის გადახდაზე;
5. მსესხებლის მიერ გაკეთებული ნებისმიერი განცხადება და/ან ბანკისათვის მიწოდებული ნებისმიერი ინფორმაცია აღმოჩნდება არასწორი ან მცდარი;
6. მსესხებლის მოქმედება მიმართულია ბანკის მოტყუებისკენ;
7. მსესხებელი არამიზნობრივად გამოიყენებს ამ ხელშეკრულების საფუძველზე მიღებულ კრედიტს (დაარღვევს კრედიტის მიზნობრიობას);
8. მსესხებელი სრულად და ჯეროვნად არ შეასრულებს ბანკთან გაფორმებული სხვა ნებისმიერი ხელშეკრულებით ან/და სხვა დოკუმენტით, რომელიც დაკავშირებულია ფინანსურ ვალდებულებებთან, ნაკისრ ვალდებულებებს;
9. მსესხებლის მიმართ დაიწყება სააღსრულებო წარმოება;
10. მსესხებელი ჩართულია სასამართლო დავაში და/ან მსესხებლის რომელიმე საბანკო ანგარიშს ან მსესხებლის კუთვნილ ქონებას (ნებისმიერ ნივთს ან არამატერიალურ ქონებრივ სიკეთეს) დაედება ყადაღა და/ან მსესხებლის ან მისი ქონების მიმართ გამოყენებული იქნება სარჩელის, გადაწყვეტილების აღსრულების და/ან საგადასახადო ვალდებულების შესრულების უზრუნველყოფის ნებისმიერი ღონისძიება;
11. გაუარესდება მსესხებლის ფინანსური მდგომარეობა;
12. დადგება ნებისმიერი ისეთი გარემოება, რომლის არსებობამაც შესაძლოა ეჭვქვეშ დააყენოს მსესხებლის მიერ ნაკისრი ვალდებულებ(ებ)ის ჯეროვნად შესრულება;
13. გარდაიცვლება მსესხებელი

საკრედიტო ურთიერთობის/წინამდებარე ხელშეკრულების შეწყვეტის შემთხვევაში, ბანკი აღნიშნულის შესახებ შეატყობინებს მსესხებელს, ამ ხელშეკრულებით გათვალისწინებული კომუნიკაციის საშუალებით.

* + 1. მოსთხოვოს მსესხებელს წინამდებარე ხელშეკრულების შესაბამისად ნაკისრი ყველა ვალდებულების ჯეროვანი შესრულება;
    2. მოახდინოს ანაბრის/დეპოზიტის (რაც წარმოადგენს წინამდებარე ხელშეკრულებით მსესხებლის მიერ ნაკისრი ვალდებულებების უზრუნველსაყოფის საშუალებას) ბლოკირება წინამდებარე ხელშეკრულების დადების თარიღიდან კრედიტის თანხის, საპროცენტო სარგებელის, პირგასამტეხლოს (არსებობის შემთხვევაში) და წინამდებარე ხელშეკრულებით გათვალისწინებული სხვა გადასახდელების (არსებობის შემთხვევაში) სრულ დაფარვამდე;
    3. მსესხებლის მხრიდან რაიმე თანხმობის გარეშე, მოითხოვოს მსესხებლისაგან ბანკის წინაშე კრედიტზე არსებული ყველა დავალიანების უპირობო ვადამდელი დაფარვა, მსესხებლისათვის შეტყობინების გაგზავნის გზით, როგორც ეს გათვალისწინებულია წინამდებარე ხელშეკრულებით, მოთხოვნაში აღნიშნული დაფარვის თარიღამდე 10 (ათი) თვით ადრე;
    4. მსესხებლის თანხმობის გარეშე გადასცეს მესამე პირებს წინამდებარე ხელშეკრულების და საბანკო ანაბარის (დეპოზიტის) გირავნობის შესახებ ხელშეკრულების მიხედვით თავისი უფლებები მოთხოვნის უფლების დათმობის გზით;
    5. წინამდებარე ხელშეკრულებით და საბანკო ანაბრის გირავნობის ხელშეკრულებით გათვალისწინებული წესით და პირობებით, ცალმხრივი წესით ამოიღოს ანაბრის (დეპოზიტის) თანხა (ბანკის მიერ განსაზღვრული ოდენობით), რომელიც წარდგენილია კრედიტის უზრუნველსაყოფად, მათ შორის მიზეზებით, რომლებიც არ არიან დაკავშირებული მსესხებლის მიერ წინამდებარე ხელშეკრულების პირობების დარღვევასთან და მიმართოს წინამდებარე ხელშეკრულების მიხედვით ბანკის წინაშე მსესხებლის დავალიანების დაფარვაზე. ხელშეკრულების აღნიშნული პუნქტის გამოყენების შემთხვევაში, მხარეები შეთანხმდნენ მოახდინონ კრედიტის ვადის, დაფარვის გრაფიკის (და ა.შ.) ცვლილება, კრედიტის თანხის ცვლილებასთან (შემცირებასთან) დაკავშირებით, რომელიც გამოწვეულია ანაბრის (დეპოზიტის) თანხის ამოღებით. წინამდებარე ხელშეკრულებაზე ხელმოწერით, მსესხებელი იძლევა უპირობო და გამოუთხოვად თანხმობას ბანკის მიერ ანაბრის (დეპოზიტის) თანხის ამოღებაზე, რომელიც წარდგენილია კრედიტის უზრუნველყოფად, უაქცეპტო წესით მსესხებლის საბანკო ანგარიშიდან (ებიდან) პირდაპირი დებეტირების გზით.

1. **მსესხებლის უფლებები და ვალდებულებები**
   1. **მსესხებელს უფლება აქვს:**
      1. ვადაზე ადრე დაფაროს კრედიტი (სრულად ან ნაწილობრივ), ნებისმიერ დროს კრედიტის გაცემის მომენტიდან, საკომისიოს გადახდის პირობით (არსებობის შემთხვევაში), ხელშეკრულების თანახმად;

4.1.2. განახორციელოს დაფარვის გრაფიკით დადგენილი ოდენობით კრედიტის ძირითადი თანხისა და დარიცხული საპროცენტო სარგებლის წინასწარი გადახდა, ბანკის შიდა წესებისა და პირობების თანახმად.

* 1. **მსესხებლის ვალდებულებები:** 
     1. კრედიტის ნაწილობრივ ვადაზე ადრე დაფარვიდან 3 (სამი) დღის განმავლობაში, ხელი მოაწეროს ბანკის მიერ წარდგენილ შეცვლილ დაფარვის გრაფიკს, რომლის თანახმადაც მომავალში გააგრძელებს კრედიტის ძირითადი თანხის დაფარვას და კრედიტზე დარიცხული საპროცენტო სარგებელის გადახდას;
     2. დროულად და სრული მოცულობით დააბრუნოს მიღებული კრედიტის თანხა და გადაიხადოს მასზე დარიცხული საპროცენტო სარგებელი;
     3. კრედიტის ძირითადი თანხისა და/ან დარიცხული საპროცენტო სარგებლის დროულად გადაუხდელობის შემთხვევაში, გადაუხადოს ბანკს პირგასამტეხლო, წინამდებარე ხელშეკრულებით დადგენილი პირობებითა და ოდენობით;
     4. წინამდებარე ხელშეკრულების თანახმად, გადაიხადოს კრედიტით სარგებლობისათვის დარიცხული საპროცენტო სარგებელი, ახლად დადგენილი საპროცენტო სარგებელის განაკვეთის მიხედვით, ახალი დაფარვის გრაფიკის შესაბამისად, მიუხედავად მასზე მსესხებლის ხელმოწერის არსებობისა/ არარსებობისა;
     5. მსესხებლის უთანხმოების შემთხვევაში, კრედიტის საპროცენტო განაკვეთის ცვლილებასთან დაკავშირებით, ვადაზე ადრე დაფაროს კრედიტის დავალიანების თანხა ბანკის შეტყობინების მიღებიდან 10 (ათი) კალენდარული დღის განმავლობაში;
     6. დაუყოვნებლივ შეატყობინოს ბანკს გარემოებების დადგომის შესახებ, რომლებიც აბრკოლებენ წინამდებარე ხელშეკრულებით ნაკისრი ვალდებულებების შესრულებას;
     7. საცხოვრებელი მისამართის, საკონტაქტო ინფორმაციის თუ მსესხებლის სხვა ნებისმიერი რეკვიზიტის ცვლილების შემთხვევაში, 5 (ხუთი) კალენდარული დღის განმავლობაში წერილობით შეატყობინოს ბანკს ახალი ცნობები;
     8. გადაიხადოს საკომისიო მსესხებლის ინიციატივით კრედიტის ტექნიკური პირობების ცვლილებაზე, აგრეთვე პირგასამტეხლო მსესხებლის ინიციატივით კრედიტის ვადაზე ადრე ნაწილობრივ/სრულად დაფარვის შემთხვევაში, თუ აღნიშნული გათვალისწინებულია წინამდებარე ხელშეკრულებით;
     9. წინამდებარე ხელშეკრულებით გათვალისწინებულ შემთხვევებში, ბანკის მოთხოვნით, ვადაზე ადრე დაფაროს კრედიტის ძირითადი თანხა, მასზე დარიცხული საპროცენტო სარგებელი, პირგასამტეხლო (ასეთის არსებობის შემთხვევაში) და სხვა ხარჯები (არსებობის შემთხვევაში);
     10. ბანკის მოთხოვნით, დაფაროს გაცემულ კრედიტზე არსებული სრული დავალიანება მოთხოვნაში მითითებული თარიღით, რომელიც წარდგენილია წინამდებარე ხელშეკრულების 3.2.7. პუნქტის შესაბამისად;
     11. კრედიტის ვადაზე ადრე დაფარვის (როგორც ნაწილობრივ, ასევე სრულად) შემთხვევაში, გადაიხადოს დაფარვის გრაფიკით გათვალისწინებული გეგმიური საპროცენტო სარგებელი.

1. **მხარეების პასუხისმგებლობა**
   1. წინამდებარე ხელშეკრულების პირობების დარღვევის შემთხვევაში, მხარეები პასუხს აგებენ საქართველოს მოქმედი კანონმდებლობის და წინამდებარე ხელშეკრულების შესაბამისად.
   2. წინამდებარე ხელშეკრულებაზე ხელმოწერით, მსესხებელი თანხმობას აცხადებს მასზედ, რომ თუ მის მიერ დარღვეული იქნება ხელშეკრულების პირობები, ბანკი უფლებამოსილია მოსთხოვოს და დაარიცხოს, ხოლო მსესხებელი ვალდებულია გადაიხადოს ქვემოთ მოცემული პირგასამტეხლოები შემდეგი ოდენობით:
      1. კრედიტის ძირითადი თანხის და/ან კრედიტის თანხაზე დარიცხული საპროცენტო სარგებელის დაფარვის ვადების დარღვევის შემთხვევაში, ვადაგადაცილებული ძირითადი თანხის **--%** ყოველ ვადაგადაცილებულ დღეზე, არაუმეტეს კრედიტის ნარჩენი ძირითადი თანხის **0.27%,** თანახმად საქართველოს კანონმდებლობით გათვალისწინებული მოთხოვნისა. ამასთან, ვადაგადაცილების დაწყებიდან მის სრულ აღმოფხვრამდე პერიოდში დაკისრებული ხარჯების ჯამური მოცულობა არ გადააჭარბებს მიმდინარე ნარჩენი ძირითადი თანხის 1.5-მაგ ოდენობას.
   3. მსესხებელი ინფორმირებულია და თანხმობას აცხადებს, რომ პირგასამტეხლოს გადახდა მას არ ათავისუფლებს ხელშეკრულების იმ პირობების შესრულებისაგან, რომელთა დარღვევისათვის მას დაეკისრა პირგასამტეხლოს გადახდა.
2. **ხელშეკრულების მიხედვით მოთხოვნის უფლების დათმობა**
   1. ბანკს უფლება აქვს წინამდებარე ხელშეკრულებით გათვალისწინებული უფლებები სრულად ან ნაწილობრივ დაუთმოს მესამე პირებს, რაზეც მსესხებელი წინამდებარე ხელშეკრულებაზე ხელმოწერით აცხადებს თანხმობას.
   2. მსესხებელს არ აქვს უფლება წინამდებარე ხელშეკრულებით ნაკისრი ვალდებულებების შესრულება დაუთმოს მესამე პირებს, ბანკის წინასწარი წერილობითი თანხმობის გარეშე.
3. **კონფიდენციალურობა**
   1. წინამდებარე ხელშეკრულების თითოეული მხარე იღებს ვალდებულებას მკაცრად დაიცვას მეორე მხარისაგან მიღებული ფინანსური, კომერციული თუ სხვა სახის ინფორმაციის კონფიდენციალურობა. ამგვარი ინფორმაციის მესამე პირებისათვის გადაცემა, გამოქვეყნება ან გავრცელება, შესაძლებელია მხოლოდ მეორე მხარის წინასწარი წერილობითი თანხმობის შემთხვევაში, აგრეთვე, ასეთი ინფორმაციის მიღებაზე საქართველოს კანონმდებლობით დადგენილი წესით უფლებამოსილი სახელმწიფო ორგანოებისა, სხვა ორგანოთა თუ თანამდებობის პირთა მოთხოვნით.
   2. წინამდებარე მუხლით გათვალისწინებული კონფიდენციალურობის (და საბანკო საიდუმლოების) შესახებ დებულებები არ ვრცელდება შემდეგ შემთხვევებზე:
      1. წინამდებარე ხელშეკრულების თანახმად ბანკის მიერ უფლებებისა და ვალდებულებების (მოთხოვნის დათმობა და ვალის გადაკისრება) დათმობისას;
      2. როდესაც ბანკი წინამდებარე ხელშეკრულების ცალკეული პირობების შესახებ აცნობებს მესამე პირებს, რომლებთანაც მსესხებელი აპირებს გარიგების დადებას (რომლებთან მიმართებაშიც მსესხებელმა ხელშეკრულების მიხედვით საკუთარ თავზე აიღო უფლებაუნარიანობის შეზღუდვა);
      3. როდესაც ბანკი, ხელშეკრულების ფარგლებში ფინანსური ინსტრუმენტების გასაცემად უცხოური ფინანსური ინსტიტუტების სახსრების მოზიდვის მიზნით, აწვდის უცხოურ ფინანსურ ინსტიტუტებს ნებისმიერ ინფორმაციას მსესხებლის შესახებ, რომელიც ბანკს გააჩნია კანონიერ საფუძველზე და საქართველოს კანონმდებლობის, ასევე მსესხებლის შიდა დოკუმენტების შესაბამისად წარმოადგენს საბანკო, კომერციულ ან სხვა კანონით დაცულ საიდუმლოებას;
      4. როდესაც ბანკი წარადგენს და იღებს ცნობებს წინამდებარე ხელშეკრულების 2.24. პუნქტში მითითებულ საფუძველზე;
      5. ინფორმაციის წარდგენა, რომელიც მხარეებისაგან დამოუკიდებლად არის ან გახდება საჯაროდ მისაწვდომი;
      6. ინფორმაციის წარდგენა, რომლის მიღებაც შესაძლებელია სხვა წყაროებიდან;
      7. ინფორმაციის წარდგენა, რომლის გამჟღავნებაც მოხდება ერთ-ერთი მხარის მიერ, საქართველოს კანონმდებლობის მოთხოვნათა დაცვით.
   3. წინამდებარე ხელშეკრულებაზე ხელმოწერით, მსესხებელი აძლევს ბანკს თანხმობას მასზედ, რომ წინამდებარე ხელშეკრულების მე-3 მუხლის 3.2. პუნქტის 3.2.4. ქვეპუნქტში მითითებული გარემოებების წარმოქმნისას, ბანკს უფლება აქვს გაამჟღავნოს (შესაბამისი ცნობების გამოქვეყნების ჩათვლით) ფინანსური ინფორმაცია, საბანკო საიდუმლოება, წინამდებარე ხელშეკრულების პირობების ჯეროვანი შესრულების უზრუნველყოფის მიზნით, საქართველოს კანონმდებლობით და წინამდებარე ხელშეკრულებით განსაზღვრული წესით. ამასთან მსესხებელი ადასტურებს, რომ ამ ხელშეკრულებაზე ხელმოწერა წარმოადგენს მის წერილობით თანხობას ბანკისადმი ცნობების გამჟღავნებაზე, რომლებიც წარმოადგენენ საბანკო საიდუმლოებას, და წარდგენილია ბანკისათვის მსესხებლის მიერ წინამდებარე ხელშეკრულების ხელმოწერით, საქართველოს კანონმდებლობით დადგენილი წესით.
   4. წინამდებარე ხელშეკრულებაზე ხელმოწერით, მსესხებელი ადასტურებს, რომ იგი ინფორმირებულია, რომ იმ შემთხვევაში, თუ ამ ხელშეკრულებით მსესხებლის მიერ ნაკისრი ვალდებულებები უზრუნველყოფილი იქნება თავდებობით/სოლიდარული თავდებობით და/ან უძრავი/მოძრავი ქონების/არამატერიალური ქონებრივი სიკეთის იპოთეკით/გირავნობით, ბანკი ვალდებულია თავდებს/სოლიდარულ თავდებს, ასევე იპოთეკის და/ან გირავნობის საგნის მესაკუთრეს მიაწოდოს მსესხებელთან გაფორმებული საკრედიტო ხელშეკრულების თავსართის, ხოლო მოთხოვნის შემთხვევაში, ასევე, ხელშეკრულების ასლები იმავე ფორმით, რა ფორმითაც გაფორმებულია მსესხებელთან.
4. **უთანხმოებანი და დავა მხარეთა შორის, პრეტენზიები**
   1. მსესხებელი უფლებამოსილია წარადგინოს წინამდებარე ხელშეკრულებასთან დაკავშირებული პრეტენზიები ბანკის ნებისმიერ ფილიალში/სერვისცენტრში ან ბანკის (სათავო ოფისის) კანცელარიაში **ზეპირი, თავისუფალი წერილობითი, სტანდარტული წერილობითი ან ელექტრონული ფორმით.** წარდგენილი პრეტენზიის განხილვისა და წერილობითი პასუხის გაცემის მაქსიმალური ვადა შეადგენს 10 (ათი) დღეს. პრეტენზიების განხილვის პროცედურის შესახებ ინფორმაცია განთავსებულია ბანკის ოფიციალურ ვებ გვერდზე **www.halykbank.ge**
   2. წინამდებარე ხელშეკრულების შესრულების პროცესში წარმოქმნილი ნებისმიერი უთანხმოება, ურთიერთმისაღები შეთანხმების მისაღწევად, მხარეთა მიერ განხილული იქნება მოლაპარაკებით.
   3. იმ შემთხვევაში, თუ მხარეები მოლაპარაკებით ვერ მიაღწევენ შეთანხმებას, წინამდებარე ხელშეკრულების ირგვლივ წარმოქმნილი და მასთან დაკავშირებული დავები, ექვემდებარება საქართველოს საერთო სასამართლოებში განხილვას, საქართველოს მოქმედი კანონმდებლობის შესაბამისად.
   4. მხარეები თანხმდებიან მასზედ, რომ დავების გადასაწყვეტად გამოყენებული იქნება საქართველოს მატერიალური სამართალი.
   5. წინამდებარე ხელშეკრულებაზე ხელმოწერით, მხარეები თანხმდებიან, რომ ბანკის სარჩელის დაკმაყოფილების შემთხვევაში, პირველი ინსტანციის სასამართლოს მიერ მიღებული გადაწყვეტილება მიექცევა დაუყოვნებლივ აღსასრულებლად, საქართველოს სამოქალაქო საპროცესო კოდექსის 268-ე მუხლის 11 ნაწილის შესაბამისად.
5. **შეტყობინებები**
   1. ამ ხელშეკრულების ფარგლებში ნებისმიერი შეტყობინება ხორციელდება წერილობით, ან ამ ხელშეკრულებით გათვალისწინებული სხვა ფორმით. წერილობითი შეტყობინება მხარეს უნდა გადაეცეს შეტყობინების გამგზავნისთვის ცნობილ ბოლო მისამართზე. ბანკს შეუძლია შეტყობინებისთვის გამოიყენოს სხვა საშუალებებიც (მათ შორის ელექტრონული, ციფრული, სატელეფონო და სხვა). ნებისმიერი შეტყობინება ჩაბარებულად ითვლება: შეტყობინებებისათვის, რომლებიც გადაეცემა პირადად ან საკურიერო მომსახურების მეშვეობით - მიღების დღეს, უფლებამოსილი პირის მიერ გაკეთებული შესაბამისი მონიშვნით; შეტყობინებებისათვის, რომლებიც გაგზავნილია შეკვეთილი წერილით - გაგზავნიდან მესამე კალენდარული დღე (საფოსტო ორგანიზაციის მიერ გაგზავნისას გაცემული დოკუმენტის თარიღის მიხედვით); შეტყობინებებისათვის, რომლებიც გაგზავნილია ელექტრონული ფოსტით-შეტყობინების გაგზავნის დღეს; შეტყობინებებისათვის, რომლებიც გადაცემულია მობილური ან სხვა სატელეფონო კავშირის მეშვეობით (ხმოვანი შეტყობინებებისათვის) - ზარის განხორციელების დღეს; შეტყობინებებისათვის, რომლებიც გადაცემულია მობილური კავშირის მეშვეობით (მოკლე ტექსტური შეტყობინებებისათვის) - მოკლე ტექსტური შეტყობინების გაგზავნის დღეს.
   2. მხარეები თანხმდებიან წინასწარი შეტყობინების ვალდებულების გაუქმებაზე, თუ ამ ხელშეკრულების პირობების ცვლილება ხორციელდება მსესხებლის სასარგებლოდ.
6. **დამატებითი პირობები**
   1. მსესხებლის გარდაცვალების შემთხვევაში, ამ ხელშეკრულებით ნაკისრი მსესხებლის უფლებები და ვალდებულებები გადადის მის სამართალმემკვიდრეზე.
   2. წინამდებარე ხელშეკრულებების პირობების ცვლილებასთან დაკავშირებული საკითხების განხილვა ხორციელდება ბანკის მიერ მსესხებლის მიერ ბანკის შესაბამისი საკომისიოს (არსებობის შემთხვევაში) გადახდის პირობით.
   3. წინამდებარე ხელშეკრულება შედის ძალაში მხარეების მიერ მისი ხელმოწერის მომენტიდან, რომელიც მითითებულია პრეამბულაში და მთავრდება მსესხებლის მიერ ბანკის წინაშე წინამდებარე ხელშეკრულებით ნაკისრი ყველა ვალდებულების სრულად შესრულების შემდეგ ან ხელშეკრულების შეწყვეტის სხვა საფუძვლების დადგომის (წარმოქმნის) შემთხვევაში (იმის მიხედვით, თუ რომელი დადგება უფრო ადრე).
   4. მსესხებელს არ აქვს უფლება უარი თქვას წინამდებარე ხელშეკრულებაზე „მომხმარებლის უფლებების დაცვის შესახებ“ საქართველოს კანონისა ან/და საქართველოს ეროვნული ბანკის პრეზიდენტის 2021 წლის 9 მარტის №32/04 ბრძანებით დამტკიცებული „ფინანსური ორგანიზაციების მიერ მომსახურების გაწევისას მომხმარებელთა უფლებების დაცვის წესის“ მიხედვით.
   5. იმ პირობების დასარეგულირებლად, რომლებიც არ არის გათვალისწინებული წინამდებარე ხელშეკრულებით, მხარეები ხელმძღვანელობენ საქართველოს მოქმედი კანონმდებლობის შესაბამისად.
   6. წინამდებარე ხელშეკრულება შედგენილია ორი იდენტურ ეგზემპლარად ქართულ ენაზე, რომელთაგან თითოეულს აქვს თანაბარი იურიდიული ძალა. ერთი ეგზემპლარი გადაეცემა მსესხებელს, ერთი ეგზემპლარი - ბანკს. ხელშეკრულების ენა შერჩეულია მსესხებლის მიერ.
   7. ყველა დანართი, რომლებიც შედგენილია (შედგენილი იქნება) წინამდებარე ხელშეკრულების საფუძველზე და ფარგლებში, წარმოადგენენ ამ ხელშეკრულების შემადგენელ და განუყოფელ ნაწილს.
   8. ბანკის საზედამხედველო ორგანოს წარმოადგენს საქართველოს ეროვნული ბანკი, რომლის მისამართია: სანაპიროს ქ. N2, თბილისი 0114, საქართველო.

**მხარეთა რეკვიზიტები და ხელმოწერები:**

|  |  |
| --- | --- |
| **ბანკი**  **სს ,,ხალიკ ბანკი საქართველო’’**  ს/ნ 205236537  მისამართი: საქართველო, ქ. თბილისი, მ. კოსტავას ქ. №74  ტელ: (+995 32) 2 24 07 07  **ბანკისაგან**    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **სახელი გვარი** | **მსესხებელი**  **სახელი გვარი**  **პ/ნ 00000000000**  მისამართი: საქართველო, --------------  ელ. ფოსტა: ---------------  ტელ: --------------  **მსესხებელი**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **სახელი გვარი** |